Document ID: 32000D0254

Kommissionens beslutning
af 20. marts 2000
om ændring af beslutning 94/984/EF om dyresundhedsmæssige betingelser og udstedelse af sundhedscertifikat ved indførsel af fersk fjerkrækød fra tredjelande, for så vidt angår Argentina
(meddelt under nummer K(2000) 703)
(EØS-relevant tekst)
(2000/254/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 11 og 12, og
ud fra følgende betragtninger:
(1) Kommissionens beslutning 94/984/EF(3), senest ændret ved beslutning 1999/549/EF(4), fastsatte de dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra tredjelande. Der findes to forskellige certifikater, model A og model B. Anvendelsen af dem afhænger af, hvordan situationen er i det pågældende land med hensyn til Newcastle disease.
(2) Argentina er opført på listen i bilag I til beslutning 94/984/EF som et af de tredjelande, der kan benytte model B af certifikatet, jf. bilag II til samme beslutning.
(3) Kommissionens tjenestegrene aflagde i juli 1998 et kontrolbesøg i Argentina for at revurdere situationen, hvad Newcastle disease angår, og der er modtaget supplerende oplysninger fra det pågældende land.
(4) Ifølge resultaterne af nævnte kontrolbesøg og de forelagte oplysninger er situationen i Argentina, hvad Newcastle disease angår, blevet bedre.
(5) Argentina kan opfylde kravene i model A af certifikatet, jf. bilag II til beslutning 94/984/EF.
(6) Denne beslutning anvendes fra den 1. april 2000 for fersk fjerkrækød, som der er udstedt certifikat for.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilag I til beslutning 94/984/EF ændres: TABELPOSITION "
til: TABELPOSITION "
Artikel 2
Denne beslutning anvendes for fersk fjerkrækød, som der udstedes certifikat for fra den 1. april 2000.
Artikel 3
Denne beslutning er rettet til medlemsstaterne.
Udfærdiget i Bruxelles, den 20. marts 2000.

Labels: 17
5
0
3
6